Ministerstvo financií SR

Usmernenie č.:                  8/2006-SF

Vecné zameranie:              Usmernenie k vráteniu finančných prostriedkov v rámci finančného riadenia               
                                            štrukturálnych fondov 

Vydáva:                              Sekcia európskych záležitostí 
                                            Ministerstvo financií SR

Určené pre:                        platobný orgán, riadiace orgány, sprostredkovateľské orgány pod riadiacim orgánom, 
                                            platobné jednotky

Počet príloh:                      2 

Dátum vydania:                 1. 5. 2006

Dátum platnosti:                1. 5. 2006

Informácia o zmenách:   

Schválil: 

                                                 
...............................................
Ing. Mária Kompišová
generálna riaditeľka
sekcie európskych záležitostí

                                                   	

Obsah

(1)	Vysvetlenie k usmerneniu
(2)	Príloha č. 1 : Schéma k vráteniu finančných prostriedkov v rámci finančného riadenia štrukturálnych fondov 
(3)	Príloha č. 2 : Popis schémy k vráteniu finančných prostriedkov v rámci finančného riadenia štrukturálnych fondov 			

Vysvetlenie k usmerneniu

Z dôvodu zabezpečenia správneho sledovania a vykazovania vrátených finančných prostriedkov v štátnom rozpočte v súlade so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov a z dôvodu zabezpečenia jednotného systému pre príjem vrátených finančných prostriedkov od konečných prijímateľov/príjemcov pomoci štrukturálnych fondov sekcia európskych záležitostí vypracovala Schému k vráteniu finančných prostriedkov v rámci finančného riadenia štrukturálnych fondov a Popis schémy k vráteniu finančných prostriedkov v rámci finančného riadenia štrukturálnych fondov.
 	
Pre správne určenie spôsobu, typu zdroja štátneho rozpočtu a typu účtu na ktorý majú byť vrátené finančné prostriedky konečným prijímateľom/príjemcom pomoci je potrebné posúdiť najmä nasledovné skutočnosti:

•	Časové hľadisko výdavku - či finančné prostriedky na vrátenie zodpovedajú výdavkom bežného roka alebo výdavkom predchádzajúcich rokov;
•	Schválenie výdavku v súhrnnej žiadosti o platbu - či finančné prostriedky na vrátenie zodpovedajú výdavkom, ktoré platobný orgán pre štrukturálne fondy schválil, resp. neschválil  v súhrnnej žiadosti o platbu;
•	Vydanie Rozhodnutia v správnom konaní - či vrátenie finančných prostriedkov sa uskutoční na základe vydaného rozhodnutia v správnom konaní územne príslušnou správou finančnej kontroly;
•	Ďalšie špecifické skutočnosti, ktoré vyplývajú z legislatívy SR a EÚ.